Opinnäytetyön liiteaineiston salassapitosopimus

# Sopimuksen osapuolet

**Toimeksiantaja**

|  |  |
| --- | --- |
| **Toimeksiantaja ja toimeksiantajan edustaja** |  |

**Jyväskylän ammattikorkeakoulu (Jamk)**

|  |  |
| --- | --- |
| **Tutkinto-ohjelman päällikkö** |  |
| **Ohjaava(t) opettaja(t)** |  |

**Opiskelija(t)**

|  |  |
| --- | --- |
| **Opinnäytetyön tekijä(t), opiskelijanumero(t)** |  |

ovat tänään sopineet opinnäytetyön tekemisestä seuraavaa:

Opinnäytetyön aihe:

# Opinnäytetyön julkisuus ja liiteaineiston salassapito

Jyväskylän ammattikorkeakoulun (Jamk) tutkintosäännön §20 mukaan kokonaan salassa pidettävää opinnäytetyötä ei voi tehdä. Opinnäytetyö on julkinen heti, kun se on hyväksytty. Julkiseen opinnäytetyöhön ei sisällytetä toimeksiantajan liike‐ tai ammattisalaisuuksia, vaan ne jätetään työn liitemateriaaliksi. Salassa pidettävästä liitemateriaalista on laadittava erillinen sopimus.

Sopimussuhteen aikana opinnäytetyön tekijä(t) ja Jyväskylän ammattikorkeakoulun henkilöstö, joka osallistuu opinnäytetyön ohjaukseen, arviointiin tai hallinnolliseen käsittelyyn työtehtäviinsä liittyen, eivät saa käyttää hyödykseen eivätkä ilmaista muille toimeksiantajan sellaisia liike- ja ammattisalaisuuksia, jotka heille on uskottu tai jotka he ovat muutoin opinnäytetyön yhteydessäsaaneet tietoonsa.

Toimeksiantaja on velvollinen ilmoittamaan, mitä luovutettuja tietoja se haluaa käsiteltävän salassa pidettävinä. Tämän tulee käydä opinnäytetyöstä selkeästi ilmi. Salassa pidettävää tietoa ei kuitenkaan koskaan ole tieto, (a) joka on tullut yleiseen tietoisuuteen ilman sopimusrikkomusta, (b) jonka sopijaosapuolet tai kolmannet ovat kehittäneet itsenäisesti ilman sopijaosapuolten sopimusrikkomusta, tai (c) jonka julkistamiseen tai käyttöön toimeksiantaja on antanut luvan.

Opinnäytetyön liitteiden salassapito pitää aina perustella ja salassapitoaika määrittää:

* Tässä sopimuksessa mainitun opinnäytetyön liiteaineiston salassapitoaika on       vuotta opinnäytetyön hyväksymispäivästä lukien.
* Salassapidon peruste on seuraava (rasti ruutuun):

Poliisin, rajavartiolaitoksen ja tullilaitoksen sekä vankeinhoitoviranomaisen taktisia ja teknisiä menetelmiä ja suunnitelmia koskevat tiedot sekä puolustusvoimien keksintöjä, rakenteita, laitteita tai järjestelmiä sisältävät asiakirjalliset tiedot (JulkL 24§, 5 ja 10).

Henkilöiden, rakennusten, laitosten, rakennelmien sekä tieto- ja viestintäjärjestelmien turvajärjestelyjä koskevat ja niiden toteuttamiseen vaikuttavat asiakirjalliset tiedot (JulkL 24§, 7).

Onnettomuuksiin tai poikkeusoloihin varautumista, väestönsuojelua taikka turvallisuustutkintalain [(525/2011)](https://www.finlex.fi/fi/laki/ajantasa/2011/20110525) mukaista tutkintaa koskevat asiakirjalliset tiedot (JulkL 24§, 8).

Tiedot uhanalaisista eläin- tai kasvilajeista tai arvokkaiden luonnonalueiden suojelusta (JulkL 24§, 14).

Yksityisen, valtion, kunnan tai muun julkisyhteisön, yhteisön, laitoksen tai säätiön liike- tai ammattisalaisuudet (JulkL 24§, 17 ja 20).

Teknologista taikka muuta kehittämistyötä ja niiden arviointia koskevat tiedot (JulkL 24§, 21).

Tiedot henkilön vuosituloista tai kokonaisvarallisuudesta taikka tuen tai etuuden perusteena olevista tuloista ja varallisuudesta taikka tiedot, jotka muutoin kuvaavat hänen taloudellista asemaansa, sekä ulosottoviranomaisen asiakirjalliset tiedot (JulkL 24§, 23).

Tiedot, jotka koskevat pakolaista tai turvapaikan, oleskeluluvan tai viisumin hakijaa (JulkL 24§, 24).

Tiedot rikoksesta epäillyn, asianomistajan tai muun rikosasiaan liittyvän henkilön yksityiselämään liittyvistä arkaluonteisista seikoista, tiedot rikoksesta syytetylle tehdystä oikeuspsykiatrisesta mielentilatutkimuksesta, nuoresta rikoksesta epäillystä laaditusta seuraamusselvityksestä samoin kuin sellaiset asiakirjat, jotka sisältävät tietoja rikoksen uhrista (JulkL 24§, 26 ja 27).

Tiedot henkilölle suoritetusta psykologisesta testistä tai soveltuvuuskokeesta tai sen tuloksesta taikka asevelvollisen sijoittamista tai työntekijän valintaa tai palkkauksen perustetta varten tehdyistä arvioinneista (JulkL 24§, 29).

Oppilashuoltoa ja oppilaan opetuksesta vapauttamista koskevat asiakirjat, oppilaan ja kokelaan koesuoritukset sekä sellaiset oppilaitoksen antamat todistukset ja muut asiakirjat, jotka sisältävät oppilaan henkilökohtaisten ominaisuuksien sanallista arviointia koskevia tietoja (JulkL 24§, 30).

Tiedot henkilön poliittisesta vakaumuksesta tai tiedot henkilön yksityiselämän piirissä esittämistä mielipiteistä taikka tiedot henkilön elintavoista, osallistumisesta yhdistystoimintaan tai vapaa-ajan harrastuksista, perhe-elämästä tai muista niihin verrattavista henkilökohtaisista oloista; (JullL 24§, 32)

(*Laki viranomaisen toiminnan julkisuudesta 621/1999*).

Terveys- ja potilastiedot (*Potilasasiakirja-asetus 298/2009*).

Muun erityislain perusteella, minkä?

## Salassa pidettävät ja luottamukselliset tiedot

**Toimeksiantaja sitoutuu ohjauksellaan myötävaikuttamaan siihen, että opinnäytetyöhön ei sisällytetä salassa pidettävää tai luottamuksellista aineistoa**. Toimeksiantajan nimeämälle edustajalle varataan mahdollisuus tutustua opinnäytetyöhön viimeistään kaksikymmentä (20) päivää ennen aiottua tarkastukseen luovuttamista. Toimeksiantajalla on oikeus vaatia muokkauksia opinnäytetyöhön, mikäli julkaiseminen vaarantaa mahdollista toimeksiantajan patentin hakua tai muuta immateriaalioikeudellista suojaamista tai sisältää toimeksiantajan luottamuksellisia tietoja. Muokkausvaatimus tulee aina perustella.

Mikäli toimeksiantaja ei edellä mainittuna määräaikana vaadi muutoksia opinnäytetyöhön, on opiskelijalla oikeus jättää opinnäytetyö sellaisenaan tarkistukseen. Tarkastukseen jätetään koko opinnäytetyö liitteineen.

# Opinnäytetyön esitys

Opinnäytetyön esitys on aina julkinen. Työn toimeksiantaja ja opinnäytetyön tekijä määrittävät yhdessä esityksen sisällön siten, että esitys ei loukkaa salassapitosopimusta.

# Rangaistus

Mikäli työn ohjaaja(t), opinnäytetyön arvioijat tai opinnäytetyöprosessiin osallistuva JAMKin muu henkilöstö tai opinnäytetyön tekijä(t) rikkovat edellä mainittua työtä koskevaa salassapitovelvollisuutta, rikkomus voi johtaa korvausvelvollisuuteen. Vastuun ulkopuolelle on rajattu välilliset vahingot. Vastuun syntyminen edellyttää tahallaan tai törkeällä huolimattomuudella aiheutettua sopimusrikkomusta.

# Sopimuksen voimassaolo

Tämä salassapitosopimus astuu voimaan allekirjoitushetkellä ja on voimassa opinnäytetyön liiteaineiston salassapitoajan (*kohta 2*).

# Allekirjoitukset

Tätä sopimusta on laadittu kaksi (2) kappaletta, yksi toimeksiantajalle ja yksi opiskelijalle, joka liittää sen opinnäytetyösopimuksen liitteeksi (yhdeksi PDF-tiedostoksi) ja tallentaa sopimuksen PDF-muodossa Jamkin Wihi-järjestelmään. Jamk arkistoi sopimuksen sähköisesti. Sopimus astuu voimaan allekirjoitushetkellä.

|  |
| --- |
|  |
| Aika ja paikka |
|  |
| **Toimeksiantajan edustaja** (allekirjoitus ja nimenselvennys) |
|  |
| **Jyväskylän ammattikorkeakoulun edustaja, päällikkö** (nimike, allekirjoitus, nimenselvennys ja matkapuhelinnumero) |
| **Opinnäytetyön tekijä(t)** (allekirjoitus ja nimenselvennys) |

Jakelu Toimeksiantaja

Jyväskylän ammattikorkeakoulu (sähköinen)

Opiskelija(t)